ai4bharat/Pralekha huggingface dataset:
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 193.53 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 193.53 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 15.04 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1831405
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 177.70 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 92,472 கொவிட் சிகிச்சை பெறுபவர்கள் 0.22%ஆக உள்ளனர்.
குணமடைந்தோர் விகிதம் தற்போது 98.59%சதவீதம்
கடந்த 24 மணி நேரத்தில் 16,864 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,23,24,550 என அதிகரித்துள்ளது.
கடந்த 24 மணி நேரத்தில் 6,915 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 0.77 சதவீதம் ஆகும்
வாராந்திர பாதிப்பு விகிதம் 1.11 சதவீதம் ஆகும்
இதுவரை மொத்தம் 76.83 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 9,01,647 கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1801969
(
உணவுப் பதப்படுத்துதல் தொழிற்சாலைகள் அமைச்சகம்
தமிழகம் உள்ளிட்ட மாநிலங்களில் ரூ. 320 கோடி செலவில் உணவு பதப்படுத்துதல் துறையில் புதிய திட்டங்கள்
தமிழகம் உள்ளிட்ட 10 மாநிலங்களில் உணவு பதப்படுத்துதல் துறையில் திறனை மேம்படுத்துவதற்கான புதிய திட்டங்களுக்கு ஒப்புதல் அளிக்கப்பட்டுள்ளது.
மத்திய உணவு பதப்படுத்துதல் அமைச்சகத்தின் கீழான உணவு பதப்படுத்துதல் பாதுகாப்பு திறன்களை உருவாக்குதல் / விரிவாக்கம் செய்தல்  என்னும் திட்டத்தின் கீழ் ரூ. 107.42 கோடி மானியத்துடன், ரூ. 320.33 கோடி செலவில் 28 திட்டங்களுக்கு ஒப்புதல் வழங்கப்பட்டுள்ளது.
மத்திய உணவு பதப்படுத்துதல் துறை அமைச்சர் திரு நரேந்திர சிங் தோமர் தலைமையில் நடைபெற்ற அமைச்சகங்களுக்கு இடையேயான குழுவின் கூட்டத்தில் இந்த ஒப்புதல் அளிக்கப்பட்டது. இதன் மூலம் சுமார் 10,000 பேருக்கு வேலைவாய்ப்புகள் கிடைக்கும்.
உணவு பதப்படுத்துதல் பாதுகாப்பு திறன்களை உருவாக்குதல்/ விரிவாக்கம் செய்தல் திட்டம் மற்றும் பிரதமரின் கிரிஷி சிஞ்சயி யோஜனா ஆகியவற்றின் கீழ் பல்வேறு திட்டங்களை செயல்படுத்தும் நோக்கத்துடன் காணொலி வாயிலாக இந்தக் கூட்டம் நடைபெற்றது. மத்திய உணவு பதப்படுத்துதல் துறை இணை அமைச்சர் திரு ரமேஷ்வர் தெளியும் இதில் கலந்து கொண்டார்.
இந்தத் திட்டங்களின் மூலம் தமிழ்நாடு, மத்தியப் பிரதேசம், குஜராத், உத்தரப் பிரதேசம், மகாராஷ்டிரா, ஜம்மு-காஷ்மீர், கர்நாடகா, உத்தராகண்ட், அசாம் மற்றும் மணிப்பூர் ஆகிய மாநிலங்களில் 1237 மெட்ரிக் டன் அளவில் பதப்படுத்துதல் திறன்கள் உருவாக்கப்படும்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1674685
பிரதமர் அலுவலகம்
ஜனவரி 2 மற்றும் 3ஆம் தேதிகளில் கர்நாடக மாநிலத்திற்கு பிரதமர் வருகை
திரு.ஷிவக்குமார் சுவாமிஜி நினைவு அருங்காட்சியகத்திற்கு பிரதமர் அடிக்கல் நாட்டுகிறார்
பிரதமர் திரு. நரேந்திர மோடி கர்நாடக மாநிலத்திற்கு 2020ஆம் ஆண்டு ஜனவரி 2 மற்றும் 3ஆம் தேதிகளில் வருகை தரவுள்ளார்.
தும்கூரில் ஸ்ரீ சித்தகங்கா மடத்திற்கு வருகை தரும் அவர், திரு.ஷிவக்குமார் சுவாமிஜி நினைவு அருங்காட்சியகத்திற்கு அடிக்கல் நாட்டுவதைக் குறிக்கும் கல்வெட்டைத் திறந்து வைக்கிறார்.
மடத்தில் வழிபாடு செய்யும் பிரதமர் அங்கு மரக்கன்று ஒன்றையும் நடுகிறார். கர்நாடக முதலமைச்சர் திரு. பி.எஸ்.எடியூரப்பா மற்றும் திரு. சித்தலிங்கேஸ்வர சுவாமி உள்ளிட்ட முக்கிய பிரமுகர்களும் இந்நிகழ்வில் பங்கேற்கின்றனர்.
மடத்தில் திரளாக கூடியிருப்பவர்களிடையே பிரதமர் உரையாற்றுவார்.
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசி இயக்கத்தின் கீழ் இந்தியாவில் இதுவரை
213.01 கோடி 94.31 கோடி 2-வது தவணை மற்றும் 16.38 கோடி முன்னெச்சரிக்கை தவணை) தடுப்பூசி டோஸ்கள் செலுத்தப்பட்டுள்ளன.
கடந்த 24 மணி நேரத்தில் 25,83,815 டோஸ்கள் செலுத்தப்பட்டுள்ளன.
இந்தியாவில் கொவிட் சிகிச்சை பெறுபவர்களின் எண்ணிக்கை 56,745 கொவிட் சிகிச்சை பெறுபவர்கள் எண்ணிக்கை 0.13 சதவீதமாக உள்ளது.
குணமடைந்தோர் விகிதம் தற்போது 98.68 சதவீதம்
கடந்த 24 மணி நேரத்தில் 9,651 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,38,65,016 என அதிகரித்துள்ளது.
கடந்த 24 மணி நேரத்தில் 7,219 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம்  சதவீதம் ஆகும்
வாராந்திர பாதிப்பு விகிதம்  சதவீதம் ஆகும்
இதுவரை மொத்தம் 88.68 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 3,64,886 கொவிட் பரிசோதனைகள் செய்யப்பட்டுள்ளன. மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1856457
ஜவுளித்துறை அமைச்சகம்
ஜவுளித் தொழிலின் கைத்தறி பிரிவில் 25,46,285 பெண்கள் பணிபுரிகிறார்கள்: மக்களவையில் தகவல்
2019-20 கைத்தறி தொழிலாளர்கள் கணக்கெடுப்பின்படி நாடு முழுவதும் 35,22,512 பேர் பணிபுரிகிறார்கள். இவர்களில் 25,46,285 பேர் பெண்கள். மொத்த கைத்தறி தொழிலாளர்களில் பெண்களின் பங்கு 72.29 சதவீதமாக உள்ளது.
இவர்களில் அதிகபட்சமாக அசாமில் 11,79,507 பெண் தொழிலாளர்கள் கைத்தறி நெசவில் ஈடுபட்டுள்ளனர். தமிழ்நாட்டில் 1 லட்சத்து 26 ஆயிரத்து 549 பெண்களும், புதுச்சேரியில் 1,083 பெண்களும் கைத்தறி தொழிலில் ஈடுபட்டுள்ளனர்.
கைவினைக் கலைஞர்களாக மொத்தம் 16,87,534 பெண்கள் கைவினைக் கலைஞர்கள் மேம்பாட்டு ஆணையர் அலுவலகத்தில் பதிவு செய்துள்ளனர். இவர்களில் தமிழ்நாட்டைச் சேர்ந்தவர்கள் 46,995 பேர்; புதுச்சேரியைச் சேர்ந்தவர்கள் 4,925 பேர்.
உலகளாவிய ஜவுளிச் சந்தையில் வலுவான இடத்தைப் பெறுவதற்கும், முதலீட்டை ஈர்ப்பதற்கும் வேலைவாய்ப்பை அதிகரிப்பதற்கும் இந்தத் துறைக்கு உற்பத்தியுடன் இணைந்த ஊக்கத் தொகை திட்டத்திற்கு அண்மையில் ஒப்புதல் அளிக்கப்பட்டது. பிரதமரின் ஒருங்கிணைந்த மெகா ஜவுளி பிராந்தியம் மற்றும் ஆயத்த ஆடை திட்டம் இந்தத் துறையில் வேலைவாய்ப்பை அதிகரிக்கும் திறன் கொண்டது.
மக்களவையில் இன்று கேள்வி ஒன்றுக்கு பதிலளித்த ஜவுளித் துறை இணையமைச்சர் திருமதி.தர்ஷனா ஜர்தோஷ் இந்த தகவல்களை தெரிவித்தார்.
சுகாதாரம் மற்றும் குடும்ப நலத்துறை அமைச்சகம்
சுமார் 2.18 கோடி கொவிட் தடுப்பூசி டோஸ்கள் : மாநிலங்கள், யூனியன் பிரதேசங்கள் மற்றும் தனியார் மருத்துவமனைகளில் கையிருப்பு
நாடு தழுவிய தடுப்பூசித் திட்டத்தின் ஒரு பகுதியாக இந்திய அரசு இதுவரை, 46.23 கோடிக்கும் அதிகமான  கொவிட் தடுப்பூசி டோஸ்களை, மாநிலங்களுக்கும், யூனியன் பிரதேசங்களுக்கும், இலவசமாக வழங்கியுள்ளது. மேலும் கூடுதலாக 1,20,70,820 தடுப்பூசிகள் வழங்கப்படவிருக்கின்றன.
இன்று காலை 8 மணி வரையிலான தரவுகளின் அடிப்படையில், மொத்தம் 44,29,95,780 டோஸ் தடுப்பூசி  பயன்படுத்தப்பட்டுள்ளன.
சுமார் 2.18 கோடி  கொவிட் தடுப்பூசி டோஸ்கள், மாநிலங்கள், யூனியன் பிரதேசங்கள் மற்றும் தனியார் மருத்துவமனைகளின் கையிருப்பில் உள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1739750
••••••
((Visitor Counter : 182
எஃகுத்துறை அமைச்சகம்
எஃகு இறக்குமதியை குறைக்க மத்திய அரசு நடவடிக்கை: அமைச்சர் திரு.தர்மேந்திர பிரதான் தகவல்
மத்திய எஃகுத் துறை அமைச்சர் திரு.தர்மேந்திர பிரதான் மாநிலங்களவையில் எழுத்துபூர்வமாக தாக்கல் செய்த பதிலில் கூறியதாவது:
எஃகு இறக்குமதியை குறைக்க மத்திய அரசு பல நடவடிக்கைகளை எடுத்துள்ளது.
எஃகு இறக்குமதிக்கு முன்கூட்டியே பதிவு செய்வதைக் கண்காணிக்க குழு ஒன்று அமைக்கப்பட்டுள்ளது. இறக்குமதி செய்யப்படும் எஃகுவின் தரத்தை அறியவும், நாட்டின் உள்நாட்டு உற்பத்தியைத் திட்டமிடுவதும் இதன் நோக்கமாகும்.
நாட்டில் தரமான எஃகு கிடைப்பதை உறுதி செய்யவும், தரமற்ற எஃகு இறக்குமதியைத் தடுத்து நிறுத்துவதற்கும் எஃகு தர கட்டுபாடு உத்தரவுகள் வழங்கப்படுகின்றன.
தரமான எஃகுப் பொருட்கள் உற்பத்திக்காக எஃகுத் தொகுப்புகள் உருவாக்குவதை ஊக்குவிக்க திட்டக் கொள்கைகள் வகுக்கப்பட்டன.
பொதுத்துறை நிறுவனமான இந்திய எஃகு ஆணையம் இந்தாண்டு ஏப்ரல் முதல் ஆகஸ்ட் வரை 4.835 மெட்ரிக் டன் எஃகு உற்பத்தி செய்தது.
மற்றொரு பொதுத்துறை எஃகு நிறுவனமான, ராஷ்ட்ரிய இஸ்பாத் நிகாம் லிமிடெட் 1.153 மெட்ரிக் டன் எஃகுவை உற்பத்தி செய்தது.
நாடு முழுவதும் உள்ள 914 எஃகு ஆலைகள் இந்தாண்டு ஏப்ரல் முதல் ஜூலை வரை 2,50,59,100 டன் எஃகு உற்பத்தி செய்தன.
https://pib.gov.in/PressReleasePage.aspx?PRID=1657247
(Visitor Counter : 72
மத்திய அமைச்சரவை
இந்திய அடிப்படைக் கட்டைமைப்பு நிதி நிறுவனத்திற்கான  அங்கீகரிக்கப்பட்ட மூலதனம் மற்றும் பங்கு ஆதரவை அதிகரிக்கும் திட்டத்திற்கு மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையில் நடைபெற்ற அமைச்சரவைக் கூட்டத்தில், இந்திய அடிப்படைக் கட்டைமைப்பு நிதி நிறுவனத்திற்கான பங்கு ஆதரவை, 2019-20ஆம் நிதியாண்டிற்கு ரூ.5,300 கோடி வரையிலும், 2020-21ஆம் நிதியாண்டிற்கு ரூ. 10,000 கோடி வழங்கும் திட்டத்திற்கு ஒப்புதல் அளிக்கப்பட்டுள்ளது. பட்ஜெட் ஆதரவு மற்றும் / அல்லது மறுமுதலீட்டு பத்திரங்கள் வாயிலாக இந்த நிதியுதவி வழங்கப்படும். இதற்கான காலவரம்பு, செயல்பாட்டு வரம்பு மற்றும் நிபந்தனைகள், மத்திய அரசின் பொருளாதார விவகாரங்கள் துறையால் முடிவு செய்யப்படும். இந்திய அடிப்படைக் கட்டைமைப்பு நிதி நிறுவனத்தின் அங்கீகரிக்கப்பட்ட மூலதனத்தை ரூ.6,000 கோடியிலிருந்து ரூ. 25,000 கோடியாக உயர்த்தவும் அமைச்சரவை ஒப்புதல் அளித்துள்ளது.
முக்கிய விளைவுகள்:
இந்திய அடிப்படைக் கட்டைமைப்பு நிதி நிறுவனம், கடன் வாங்குவதற்குத் தேவையான நடைமுறைகளை உருவாக்கவும், அதன்மூலம் பெரிய அளவிலான கட்டமைப்புத் திட்டங்களுக்கு நிதியுதவி வழங்கவும் இந்தத் திட்டம் உதவிகரமாக இருக்கும். அடுத்த ஐந்தாண்டுகளில் கட்டமைப்புத் துறையில் ரூ. 100 லட்சம் கோடி அளவுக்கு முதலீடு செய்வதென்ற மத்திய அரசின் இலக்கை அடையவும் இது உதவிகரமாக இருக்கும்.
சிறுபான்மையினர் நலன் அமைச்சகம்
சிறுபான்மை நிறுவனங்களில் நியமன உறுப்பினர்கள்
நாடாளுமன்றத்தின் மக்களவையில் கேள்வி ஒன்றுக்கு இன்று எழுத்துபூர்வமாக பதில் அளித்த மத்திய சிறுபான்மையினர் விவகாரத்துறை அமைச்சர் திரு முக்தர் அப்பாஸ் நக்வி கூறியதாவது:
சிறுபான்மையினர் விவகாரத்துறை அமைச்சகத்தின் நிர்வாக கட்டுப்பாட்டின் கீழ் உள்ள அமைப்புகள்:  இந்திய ஹஜ் குழு;  மத்திய வக்பு கவுன்சில்;  தேசிய வக்பு வளர்ச்சி கார்ப்பரேஷன்;  மவுலானா ஆசாத் கல்வி அறக்கட்டளை;  தேசிய சிறுபான்மையினர் ஆணையம்;  தர்கா காஜா சகிப்,ஆஜ்மீர். இந்த அமைப்புகள் தவிர மக்களவை உறுப்பினர்கள் மத்திய வக்பு கவுன்சில், புதுதில்லி மற்றும் மும்பை ஹஜ் கமிட்டியில் நியமிக்கப்படுகின்றனர். 1995 வக்பு சட்டப்படி மக்களவையில் உள்ள முஸ்லிம் உறுப்பினர்களில் 2 பேர மத்திய வக்பு கவுன்சில் உறுப்பினர்களாக நியமிக்கும். மேலும், 2002 ஹஜ் கமிட்டி சட்டப்படி, மக்களவை முஸ்லிம் உறுப்பினர்களில் 2 பேர், மக்களவை சபாநாயகரால் நியமிக்கப்படுவரார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1777247
நித்தி ஆயோக்
சமூகம் சார்ந்த கண்டுபிடிப்பாளர் உதவித்தொகைக்கான புதிய விண்ணப்பங்களை அடல் புதிய கண்டுபிடிப்பு இயக்கம் வரவேற்றுள்ளது
சமூகம் சார்ந்த கண்டுபிடிப்பாளர் உதவித்தொகைக்கான புதிய விண்ணப்பங்களை வரவேற்பதாக அடல் புதிய கண்டுபிடிப்பு இயக்கம், நித்தி ஆயோக், 2022, டிசம்பர் 1 அன்று அறிவித்துள்ளது. முன்னேற விரும்பும் சமூகம் சார்ந்த கண்டுபிடிப்பாளர்களின் தொழில்முனைவோர் பயணத்திற்கு உதவிசெய்ய அவர்களுக்கு அடிப்படைக் கட்டமைப்பு மற்றும் அறிவு வளர்ச்சிக்கு உதவ யுஎன்டிபி இந்தியாவுடன் இணைந்து இந்த முன்முயற்சி மேற்கொள்ளப்படுகிறது. சமூகம் சார்ந்த கண்டுபிடிப்பாளர் உதவித்தொகை தற்போது 2 2 பேருக்கு வழங்கப்படுகிறது.
5 கட்டங்களாக கட்டமைக்கப்பட்டுள்ள புதிய கண்டுபிடிப்பாளர் விண்ணப்பங்களுக்கு https://docs.google.com/forms/d/e/1FAIpQLSd8v1_D8DntoHPr9rSL1rBSeBCF2cUKgt4k-h4AiOVGV6BFBA/viewform என்ற இணையதளத்தைக் காணலாம்.
இது ஒரு வருட கால நிதியுதவித் திட்டமாகும், இதில் ஆர்வமுள்ள சமூக கண்டுபிடிப்பாளர்கள் தங்கள் சமூக-பொருளாதார பின்னணியைப் பொருட்படுத்தாமல் விண்ணப்பிக்கலாம். இது போதுமான உள்கட்டமைப்பு மற்றும் நிதியுதவி மூலம் அறிவு, வழிகாட்டுதல், சமூகத்தில் ஈடுபாடு ஆகியவை வளம்பெறுவதை நோக்கமாகக் கொண்டுள்ளது. நாடு முழுவதும் அடல் சமூக கண்டுபிடிப்பு மையங்கள் அமைக்கப்பட்டு வருகின்றன. தற்போது 9 மாநிலங்களில் இதுபோன்ற 14 மையங்கள் உள்ளன, மேலும் எதிர்காலத்தில் 36 மையங்களை அமைத்து எண்ணிக்கை 50 ஆக உயர்த்தப்படவுள்ளன.
அறிவியல் மற்றும் தொழில்நுட்பத்துறை
கொவிட்-19 நோய்தொற்றைக் கண்டறிவதற்கான விலை மலிவான சோதனைக் கருவிகளை ஐஐடி குவஹாத்தி உருவாக்கியுள்ளது.
நூதன கொரோனா வைரஸ் தொற்றின் பிடியிலிருந்து விடுபடுவதற்கு துல்லியமான சோதனை முக்கியமானதாகும். இது தொடர்பான முயற்சிகளை குவஹாத்தி இந்திய தொழிநுட்பக்கழகம் முன்னெடுத்துச் சென்று, ஆர்.ஆர் விலங்கு சுகாதார பராமரிப்பு நிறுவனம், மற்றும் குவஹாத்தி மருத்துவக்கல்லூரி, மருத்துவமனை  ஆகியவற்றுடன் இணைந்து நோய்த் தொற்றைக் கண்டறியும் மலிவு விலையிலான கருவிகளை உருவாக்கியுள்ளது. இவை வைரல் டிரான்ஸ்போர்ட் மீடியம்  கருவிகள், ஆர்டி-பிசிஆர் கருவிகள் மற்றும் ஆர்என்ஏ தனிமைப்படுத்தும் கருவிகளாகும். வி.டி.எம் கருவிகள் என்பது நோய்த்தொற்றை முதலில் கண்டுபிடித்துத் தடுக்கும் சாதனமாகும். இதனைப் பயன்படுத்தி மூக்கு மற்றும் வாய் வழியாக மென்மையான துணியால் மாதிரிகளை ஒரு தனிப்பட்ட நபரிடமிருந்து சேகரித்து, பாதுகாப்பாக ஆய்வகத்திற்குக் கொண்டு சென்று திசுக்கள், கிருமிகள் பராமரிப்பு மற்றும் சோதனைக்காக பயன்படுத்தப்படும்.
இந்தக் காலகட்டத்தில் வைரஸ் தொற்று இருப்பது கண்டறியப்பட்டால் மாதிரிகள், சோதனை நடைமுறை முடிவடையும் வரை அப்படியே இருக்கவேண்டும். இந்தச் சோதனைக் கருவிகள் ஒரு விரிவான தீர்வை வழங்கும் வகையில், சார்ஸ்-கோவி-2 மாதிரிகள் சேகரிப்புக்கும், அவற்றை ஆய்வகத்திற்கு கொண்டு செல்வதற்கான போகுவரத்துக்கும் ஏற்றவாறு சிறப்பாக வடிவமைக்கப்பட்டுள்ளது.
மேலும் விவரங்களுக்கு: https://pib.gov.in/PressReleasePage.aspx?PRID=1632576
(Visitor Counter : 185
மத்திய அமைச்சரவை
இரட்டை வரி விதிப்பைத் தவிர்ப்பதற்கும், வருவாய் மீதான வரிகளோடு தொடர்புடைய வரி ஏய்ப்பைத் தடுப்பதற்கும் இந்தியா-இலங்கை இடையே திருத்தப்பட்ட ஒப்பந்தத்திற்கு அமைச்சரவை ஒப்புதல் அளித்துள்ளது
பிரதமர் திரு. நரேந்திர மோடி தலைமையில் நடைபெற்ற அமைச்சரவைக் கூட்டத்தில், இரட்டை வரி விதிப்பைத் தவிர்ப்பதற்கும், வருவாய் மீதான வரிகளோடு தொடர்புடைய வரி ஏய்ப்பைத் தடுப்பதற்கும் இந்தியா-இலங்கை இடையே திருத்தப்பட்ட ஒப்பந்தத்திற்கு ஒப்புதல் அளிக்கப்பட்டது.
தாக்கம்
முகப்புரையை தற்காலப்படுத்துதல், இரட்டை வரிவிதிப்பு தவிர்ப்பு ஒப்பந்தத்தில் பொதுவான வரி விதிப்புக்கான அம்சத்தை சேர்த்தல் மூலம் இடைவெளிகளைக் குறைப்பதற்கும், வரிவிதிப்புகளில் பொருந்தாதவற்றை நீக்கவும் முடியும்.
பின்னணி
இந்தியா-இலங்கை இடையே தற்போதுள்ள இரட்டை வரிவிதிப்பு தவிர்ப்பு ஒப்பந்தம் 2013 ஜனவரி 22 அன்று கையெழுத்தானது. 2023 அக்டோபர் 22-ல் இது அமலுக்கு வந்தது. இந்தியாவும், இலங்கையும் அனைவரையும் உள்ளடக்கிய கட்டமைப்பு நாடுகளின் உறுப்பினர்களாக உள்ள நிலையில், ஜி-20 செயல் அறிக்கையின்கீழ், இவை குறைந்தபட்ச தரங்களை அமலாக்குவது அவசியமாகும். இருதரப்பு ஒப்பந்தத்தின் மூலம் அல்லது அடிப்படை அரிமானம் மற்றும் லாபத்தை வேறு இடத்துக்கு மாற்றுவதைத் தடுப்பதற்கான நடவடிக்கைகள் மூலம் வரி ஒப்பந்தம் தொடர்பான பன்னாட்டு நடைமுறையின்படி, குறைந்தபட்ச தரங்களை வழங்க முடியும். வரி ஒப்பந்தம் தொடர்பான பன்னாட்டு நடைமுறையில் இந்தியா கையெழுத்திட்டுள்ளது. ஆனால், இலங்கை இதுவரை அதில் கையெழுத்திடவில்லை. எனவே, திருத்தியமைக்கப்பட்ட ஒப்பந்தம் தேவையானது.
சுகாதாரம் மற்றும் குடும்ப நலத்துறை அமைச்சகம்
நுரையீரல் ஆரோக்கியத்துக்கு மூச்சுப் பயிற்சி செய்யுங்கள்: நிபுணர் அறிவுரை
கொவிட் 2ம் அலையில் ஆக்ஸிஜன் தேவை மிகவும் அதிகரித்துள்ளது. தற்போது மூச்சுத்திணறல் முக்கிய அறிகுறியாக உள்ளதால், ஆக்ஸிஜன் தேவை அதிகமாக உள்ளதாக நிதி ஆயோக் உறுப்பினர் டாக்டர் வி.கே.பால் தெரிவித்துள்ளார்.
இது குறித்து இதய அறுவை சிகிச்சை மையம் மற்றும் நுரையீரல் பராமரிப்பு அமைப்பின் தலைவர் டாக்டர் அரவிந்த் குமார் கூறுகையில், ‘‘ கொவிட் நோயாளிகளில் 90 சதவீதம் பேர் நுரையீரல் பிரச்சனையை அனுபவிக்கின்றனர். ஆனால் இது மருத்துவ ரீதியாக முக்கியமான பிரச்னை அல்ல. 10 முதல் 12 சதவீதம் பேருக்கு மட்டுமே நிமோனியா எனும் நுரையீரல் பாதிப்பு ஏற்படுகிறது. அப்போது நுரையீரலில் உள்ள சிறு காற்று பைகள் வீக்கமடைகின்றன. கொவிட் நோயாளிகளில், சிலருக்கே மூச்சுத் திணறல் கடுமையான நிலைக்கு செல்லும் போது ஆக்ஸிஜன் உதவி தேவைப்படும்.
மூச்சுப் பயிற்சியை மேற்கொண்டால், நோயாளிகளுக்கு ஆக்ஸிஜன் தேவை குறையும் மற்றும் தங்கள் நிலையை கண்காணிக்கவும் உதவும்.
மூச்சுப் பயிற்சி எவ்வாறு உதவுகிறது?
மிதமான அறிகுறியுள்ள கொவிட் நோயாளிகளுக்கு, மூச்சுப் பயிற்சி சிறந்த பலன் அளிக்கும். நோயாளிகள் மூச்சுப் பயிற்சி செய்தால், அவர்களுக்கு ஆக்ஸிஜன் தேவைப்படுவது குறைகிறது. நோயாளிகளின் நிலையை அறிய, இந்த பயிற்சியை ஒரு பரிசோதனையாகவும் மேற்கொள்ள முடியும். மூச்சை இழுத்து பிடித்து வைத்திருக்கும் நேரம் குறைந்தால், அது ஆரம்ப எச்சரிக்கை அறிகுறி. அந்த நோயாளி மருத்துவரிடம் ஆலோசிக்க வேண்டும். நோயாளியால், மூச்சை இழுத்து பிடித்திருக்கும் நேரத்தை படிப்படியாக அதிரிக்க முடிந்தால், அது நேர்மறையான அறிகுறி.
மருத்துவமனையில் இருக்கும் நோயாளிகள், வீடு திரும்பிய நோயாளிகள் ஆகியோரும் மருத்துவரிடம் ஆலோசித்து இந்த மூச்சுப் பயிற்சியை மேற்கொள்ளலாம். இது ஆக்ஸிஜன் தேவையை குறைக்கும்.
ஆரோக்கியமாக இருப்பவர்களும் இந்த மூச்சுப் பயிற்சியை மேற்கொள்ளலாம். இது நுரையீரல்களை ஆரோக்கியமாக வைக்க உதவும்.
பாதிப்பை முன்கூட்டியே கண்டுபிடிப்பது முக்கியம்:
கொவிட் முதல் அலையின் போது, காய்ச்சல் மற்றும் இருமல் பொதுவான அறிகுறிகளாக இருந்தன. இரண்டாவது அலையின் போது தொண்டை வலி, மூக்கில் நீர் வடிதல், கண் சிவப்பமாக மாறுதல், தலைவலி, உடல்வலி, தடிப்பு, குமட்டல், வாந்தி மற்றும் வயிற்று போக்கு போன்ற பல அறிகுறிகள் ஏற்படுகின்றன. 3 மற்றும் நான்கு நாட்களுக்கு பிறகே நோயாளிக்கு காய்ச்சல் ஏற்படுகிறது. அதன்பின் நோயாளி பரிசோதனைக்கு செல்கிறார். முடிவுகள் தெரியவும் நேரம் ஆகிறது. கொவிட்-19 தொற்று உறுதி செய்யப்படும்போது, பாதிப்பு ஏற்பட்டு 5 முதல் 6 நாட்கள் ஆகிறது. அதற்குள் நுரையீரல் ஏற்கனவே பாதித்து விடுகிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1719850
------
(Visitor Counter : 5778
வணிகம் மற்றும் தொழில்துறை அமைச்சகம்
கூட்டுறவு, ஒருங்கிணைப்பு மற்றும் பொறுப்புடைமை ஆகியவை இந்தியாவுக்கும் ஏசியன் நாடுகளுக்கும் இடையிலான செயல்உத்தி சார்ந்த கூட்டுப் பங்கேற்பை வழி நடத்தும் என்றார் திரு பியூஷ் கோயல்
வர்த்தகம் மற்றும் தொழில் அமைச்சர் திரு பியூஷ் கோயல் இன்று இந்தியாவுக்கும் ஏசியன் நாடுகளுக்கும் இடையில் செயல்உத்தி சார்ந்த கூட்டுப் பொறுப்பை 3-சிக்கள் அதாவது கூட்டுறவு, ஒருங்கிணைவு மற்றும் பொறுப்புடைமை  ஆகியன வழிநடத்தும் என்று தெரிவித்தார். ஏசியன் – இந்தியா வர்த்தகக் கவுன்சில் மெய்நிகர் கூட்டத்தில் உரையாற்றிய போது திரு கோயல், கோவிட்-19 பெருந்தொற்று காலமானது உலகின் நம்பத்தகுந்த உதவி புரியும் நாடாக தன்னை நிரூபிப்பதற்கு இந்தியாவிற்கு ஒரு பிரத்யேகமான வாய்ப்பை வழங்கியுள்ளது. அதிலும் குறிப்பாக நெருக்கடியான காலகட்டத்தில் இந்த வாய்ப்பு கிடைத்துள்ளது குறிப்பிடத்தக்கது என்று அமைச்சர் குறிப்பிட்டார். ஏசியன் பிராந்தியத்துடனான நட்புறவைக் கரம் நீட்டி வரவேற்ற திரு கோயல் இந்தப் பிராந்தியத்தின் நாடுகள் வலிமையான மற்றும் மதிப்பு மிகுந்த பங்குதாரர்கள் என்பதோடு வளர்ச்சி பெற்று வரும் பங்குதாரர்கள் என்றும் குறிப்பிட்டார்.
ஆத்ம நிர்பார் பாரத் என்பது சுயசார்பு உள்ள நாடு என்பதை உள்ளார்ந்து குறிப்பதாகச் சுட்டிக்காட்டிய அமைச்சர் அத்தகைய சுயசார்பு நாடானது வலிமை மற்றும் தன்னம்பிக்கையுடன் உலக நாடுகளுடன் சமமான மற்றும் நியாயமான நிபந்தனைகளின் அடிப்படையில் தொடர்பு கொள்ள தயாராக உள்ளதாகவும் குறிப்பிட்டார். இந்தியாவும் மற்றும் ஏசியன் நாடுகளும் பல்வேறு காரணங்களினால் இதுவரை முழுமையான வர்த்தகத்தின் பலன்களை அடையவில்லை. ஆனால் இதுதான் வர்த்தகத்தை விரிவுபடுத்துவதற்கும் அனைத்து நாடுகளின் பிரச்சினைகளையும், வர்த்தகத்தையும் கவனத்தில் கொள்வதற்கும் வேறுபாடுகளைக் கலைவதற்கும் சரியான நேரமாகும் என்று அமைச்சர் குறிப்பிட்டார். ஏசியன் நாடுகளுடனான இந்தியாவின் நட்புறவையும்
பங்குதாரர் நிலையையும் வர்த்தகத்தின் மூலம் விரிவுபடுத்த வேண்டும் என்று கூறிய அமைச்சர் இதன் மூலம் இருதரப்பினரும் ஒன்றாக இணைந்து செயல்பட்டு வெற்றியை ஈட்டுவதோடு பாதுகாப்பான எதிர்காலத்தையும், வளமையையும் அடைவதோடு 300 பில்லியன் அமெரிக்க டாலர் என்ற வர்த்தக இலக்கையும் அடைய முடியும் என்று குறிப்பிட்டார். அக்கறைகள் மற்றும் சிறந்த நடைமுறைகளை விவாதிப்பதற்கும் கருத்துக்களைப் பகிர்ந்து கொள்வதற்கும் பிரச்சினைகளை எடுத்துரைப்பதற்கும் வர்த்தக கவுன்சில் கூட்டமானது ஒரு சிறந்த மேடையாக உள்ளது என்றும் திரு கோயல் குறிப்பிட்டார்.
அறிவியல் மற்றும் தொழில்நுட்பத்துறை
சுற்றுச்சூழல் மற்றும் பருவநிலை மாற்ற பிரச்சனைகளுக்கு தீர்வு காணவும், 2070க்குள் கரியமில வாயு வெளியேற்றம் இல்லாத நிலையை எட்டுவது என COP 26 மாநாட்டில் அளித்த வாக்குறுதி நிறைவேற்றப்படும் எனவும் இந்தியா மீண்டும் உறுதியளித்துள்ளது
சுற்றுச்சூழல் மற்றும் பருவநிலை மாற்ற பிரச்சனைகளுக்கு தீர்வு காணவும், 2070க்குள் கரியமில வாயு வெளியேற்றம் இல்லாத நிலை எட்டப்படும் என்று COP 26 மாநாட்டில் அளித்த வாக்குறுதி நிறைவேற்றப்படும் என இன்று மீண்டும் உறுதியளித்துள்ள இந்தியா, இதனை எட்டுவதற்காக தேசிய ஹைட்ரஜன் எரிசக்தி இயக்கம் மற்றும் அதுபோன்ற பல முன்முயற்சிகளை மேற்கொண்டு வருவதாக தெரிவித்துள்ளது.
தமது ஜெர்மனி பயணத்தின் 2-ம் நாளான இன்று மத்திய அறிவியல் தொழில்நுட்பம், புவி அறிவியல் , அணுசக்தி, விண்வெளி மற்றும் பிரதமர் அலுவலக இணையமைச்சர் டாக்டர் ஜிதேந்திர சிங், ஜெர்மன் நாட்டின் சுற்றுச்சூழல், இயற்கை பாதுகாப்பு, அணுசக்தி பாதுகாப்பு மற்றும் நுகர்வோர் பாதுகாப்பு துறை அமைச்சர் திருமதி ஸ்டெபி லெம்கே-வை சந்தித்து பேச்சுவார்த்தை நடத்தினார். இந்தியா- ஜெர்மனி அரசுகளுக்கிடையிலான ஆணையத்தின் ஒரு பகுதியாக இந்த சந்திப்பு நடைபெற்றது.
பருவநிலை மாற்றம் உயிர்ப்பண்மை, ஆழ்கடல் மற்றும் சுற்றுச்சூழல் பாதுகாப்பிற்கான செயற்கை நுண்ணறிவு போன்றவற்றை பின்பற்றுவது குறித்து இந்தக் கூட்டத்தில் விவாதிக்கப்பட்டது.
பருவநிலை மற்றும் தட்பவெட்பம் சார்ந்த அம்சங்கள் குறித்த எதிர்கால சவால்களை கருத்தில் கொண்டு, இந்தத்துறையில் மாதிரி வளர்ச்சிக்கான ஒத்துழைப்பு, புதுப்பிக்கத்தக்க எதிர்சக்தி தொடர்பான முன்னறிவிப்பு பயன்பாடு மற்றும் செயற்கை நுண்ணறிவு /இயந்திர கற்றல் போன்ற துறைகளில் இரு நாடுகளுக்கிடையிலான ஒத்துழைப்பை மேம்படுத்த இந்தியா ஆர்வமுடன் இருப்பதாக தெரிவித்தார். இருதரப்பு ஒத்துழைப்பின் நிலையான தூணாக அறிவியல் தொழில்நுட்பம் உள்ளதாக குறிப்பிட்ட அவர், தட்பவெட்பம் மற்றும் பருவநிலை ஆராய்ச்சி, குறிப்பாக பிராந்திய பருவநிலை உச்சம் மற்றும் வெப்பமண்டலம் மற்றும் உயர் – அச்சரேகை உள்ளிட்ட அம்சங்களில் இருதரப்பு அறிவியல் ஒத்துழைப்பை மேற்கொள்வதற்கான வாய்ப்புகளை ஆராயலாம் என்றும் தெரிவித்தார்.
ஐதராபாத்தில் உள்ள ஆழ்கடல் தகவல் சேவைக்கான இந்திய தேசிய மையத்தில் உள்ள இந்திய சுனாமி முன்னெச்சரிக்கை மையம் அளிக்கும் சுனாமி சார்ந்த தகவல்கள் இந்தியப் பெருங்கடல் வளையத்தில் உள்ள நாடுகளுக்கு வழங்கப்படுவதாகவும் திரு ஜிதேந்திர சிங் ஜெர்மன் அமைச்சரிடம் தெரிவித்தார்.
மேலும் விவரங்களுக்கு இதன் ஆங்கிலச் செய்திக் குறிப்பை காணவும் https://pib.gov.in/PressReleasePage.aspx?PRID=1822016
ஜல்சக்தி அமைச்சகம்
நாகாலாந்தில் உள்ள தொலைதூர கிராமங்களை ஜல் ஜீவன் இயக்கம் மேம்படுத்துகிறது, வாழ்க்கை தரத்தை உயர்த்துகிறது
நாகாலாந்தின் பேக்கின் மாவட்டத்தில் உள்ள டெகவுபா என்னும் கிராமத்தில் வசிக்கும் மக்களின் சமுதாய கூட்டுறவு உணர்வு மற்றவர்களுக்கு ஒரு சிறந்த எடுத்துக்காட்டாகும்.
5.5 கிலோமீட்டர் தொலைவில் போதுமான அளவுக்கு தண்ணீர் ஆதாரம் இருந்தாலும் அதை கிராமத்துக்கு கொண்டு வருவது சவாலான விஷயமாக இருந்தது.
எனவே, கிராமக் குழு மற்றும் உள்ளூர் தண்ணீர் மற்றும் சுகாதாரக் குழுவின் தலைமையின் கீழ் மக்கள் அனைவரும் ஒன்றிணைந்து, தேவையான அனுமதிகள் மற்றும் ஒப்புதல்களை பெற்று, தண்ணீர் விநியோக அமைப்பை ஏற்படுத்தி உள்ளனர்.
இதன் மூலம் தற்போது 553 வீடுகளுக்கு தண்ணீர் விநியோகம் தொடர்ந்து கிடைக்கிறது.
இதேபோன்று, வேதாமி என்னும் கிராமத்தில் உள்ளவர்களும் ஜல் ஜீவன் இயக்கம் தங்களது வாழ்வை எவ்வாறு எளிமைப்படுத்தி மேம்படுத்தியுள்ளது என்பது பற்றி மகிழ்ச்சியுடன் குறிப்பிடுகின்றனர்.
இவ்வாறு, நாகாலாந்தில் உள்ள தொலைதூர கிராமங்களை ஜல் ஜீவன் இயக்கம் மேம்படுத்தி, வாழ்க்கை தரத்தை உயர்த்தி உள்ளது.
2024-ஆம் ஆண்டுக்குள் கிராமங்களில் உள்ள ஒவ்வொரு வீட்டிலும் தண்ணீர் குழாய் இணைப்பை உறுதி செய்வதை ஜல் சக்தி அமைச்சகத்தின் ஜல்
ஜீவன் இயக்கம் லட்சியமாகக் கொண்டுள்ளது.
மேலும் விவரங்களுக்கு இந்த ஆங்கில செய்தி குறிப்பை பார்க்கவும்:
https://pib.gov.in/PressReleasePage.aspx?PRID=1664843
(Visitor Counter : 88
இந்திய போட்டிகள் ஆணையம்
நெக்ஸ்ட்ரா டேட்டா நிறுவனத்தின் பங்குகளை, கம்பர்ட் முதுலீடுகள் நிறுவனம் வாங்குவதற்கு சிசிஐ ஒப்புதல்
இந்திய போட்டியியல் ஆணையகம் , நெக்ஸ்ட்ரா டேட்டா நிறுவனத்தின் பங்குகளை கம்பர்ட் முதலீடுகள் நிறுவனம் வாங்குவதற்கு ஒப்புதல் அளித்துள்ளது. இது தொடர்பான விரிவான ஆணையையும் சிசிஐ வெளியிட உள்ளது. விரிவான தகவல்களுக்கு : https://pib.gov.in/PressReleasePage.aspx?PRID=1648955
பிரதமர் அலுவலகம்
பிரதமர் திரு. நரேந்திர மோடி - வியட்நாம் பிரதமர் திரு.குயென் க்சுவான் ஃபுக் காணொலி உச்சிமாநாடு
பிரதமர் திரு நரேந்திர மோடி, வியட்நாம் பிரதமர் மேதகு திரு.குயென்க்சுவான் ஃபுக் - உடன் காணொலி உச்சி மாநாட்டில் 2020 டிசம்பர் 21 அன்று கலந்துகொள்வார்.
இருதரப்பு பிராந்திய மற்றும் உலகளாவிய விஷயங்கள் குறித்து இந்த உச்சி மாநாட்டில் இரு தலைவர்களும் கருத்துக்களைப் பரிமாறிக் கொள்வதுடன், இந்தியா - வியட்நாம் இடையேயான உறவை எதிர்காலத்தில் முழுமையான கேந்திர ரீதியான கூட்டணி அளவிற்கு மேம்படுத்துவது தொடர்பாக ஆலோசனைகளை வழங்குவார்கள்.
2020ஆம் ஆண்டு இரு நாடுகளும் உயர்மட்டப் பரிமாற்றங்களைத் தொடர்ந்து மேற்கொண்டன. வியட்நாம் நாட்டின் குடியரசுத் துணைத் தலைவர் மேதகு திருமிகு. டேன் தி காக் தின்ஹ் கடந்த 2020 பிப்ரவரி மாதம் அரசு முறைப் பயணமாக இந்தியா வந்தார். இருநாட்டுப் பிரதமர்களும் கடந்த ஏப்ரல் 13ஆம் தேதி கோவிட்-19 பெருந்தொற்றால் இரு நாடுகளிலும் நிலவும் சூழல் குறித்து தொலைபேசி வாயிலாக உரையாடினார்கள். இரு நாட்டு வெளியுறவு அமைச்சர்கள் தலைமையில் 17-ஆவது இணை ஆணையக் கூட்டம் காணொலி வாயிலாகக் கடந்த ஆகஸ்ட் 25-ஆம் தேதி நடைபெற்றது. கடந்த நவம்பர் 27-ஆம் தேதி பாதுகாப்பு அமைச்சர், வியட்நாம் நாட்டின் பாதுகாப்பு அமைச்சருடன் காணொலி வாயிலான கூட்டத்தில் பங்கு பெற்றார்.